המשרד למצבי חירום והגנה אזרחית של רוסיה

**המשרד לענייני הגנה אזרחית, מצבי חירום וחיסול תוצאות אסונות טבע של רוסיה** (ברוסית: **Министерство Российской Федерации по делам гражданской обороны, чрезвычайным ситуациям и ликвидации последствий стихийных бедствий**; בראשי תיבות: **МЧС России**) הוא המשרד הממשלתי ברוסיה הממונה על מבצעי חילוץ ברוסיה ומחוצה לה. המשרד מופקד גם על יחידות כיבוי האש של רוסיה, המקבילות לשירותי הכבאות וההצלה בישראל והוא הגוף הממשלתי העיקרי בתחום הכבאות וההצלה.

## היסטוריה
200px|ממוזער|שמאל|מחלצים רוסיים בפעולה, קיץ 2009

המשרד הוקם ב־27 בדצמבר 1990 בשם "חיל החילוץ הרוסי" (Российский корпус спасателей) והוא הארגון הראשון במדינה מסוג זה. בתקופה הסובייטית, הטיפול בענייני מצבי חירום הוטל על סגן שר ההגנה שהטיל זאת על הצבא.

הרקע להקמת המשרד למצבי חירום הרוסי הוא המחדל הסובייטי בחילוץ ופינוי הנפגעים באסון רעידת האדמה האדירה שהכתה את ארמניה ב-7 בדצמבר 1988 והותירה עשרות אלפי הרוגים ופצועים, ואזרחים בלא קורת גג. הצורך בסיוע חיצוני נתפס כמחדל והשלטונות החליטו להקים את חיל החילוץ הרוסי, אחר כך הפך החיל לוועד הממלכתי למצבי חירום.

ב-19 בנובמבר 1991, על בסיס הוועד ועל בסיס מטה ההגנה האזרחית הוקם הוועד הממלכתי לענייני הגנה אזרחית, מצבי חירום וחיסול השלכות אסונות טבע. הוועד הוכפף לנשיא רוסיה וב-10 בינואר 1994, הוועד הפך למשרד ממשלתי והשר למצבי חירום הפך לשותף קבוע במועצת הביטחון של רוסיה.

בינואר 2002 שירותי כיבוי האש הפכו למחלקה במשרד החירום.

בקיץ 2010 פקד את רוסיה גל חום כבד מאוד, שהוגדר ככבד ביותר בתולדות המדינה, הביא לשריפות יער אדירות שהעסיקו מאוד את עובדי המשרד ועשרות אלפי כבאים התפרסו ברחבי המדינה, תוך מאבק ממושך בשריפות היער הענקיות. בדצמבר 2010 נדרשו הכוחות לרתום את ניסיונם שוב, הפעם כדי לסייע לישראל במאבקה בשרפות היער באזור הכרמל. במסגרת זאת, נשלח מטוס הכיבוי האמפיבי מדגם Beriev Be-200 ושני מטוסי כיבוי נוספים מדגם איליושין Il-76. נוסף לכך, המרכז לסיוע פסיכולוגי של המשרד שלח כמה מומחים לצד מומחים נוספים לכיבוי שריפות.

כנוהל קבוע באסונות בקנה מידה ענק, נשלחים צוותי חילוץ והצלה למספר מוקדי אסון, בין השאר המשרד ארגן משלחת של 100 אנשי צוות ומומחים שנשלחו לאסון רעידת האדמה בנפאל באפריל 2015.

## מבנה
[ממוזער|בניין המשרד במוסקבה, כפי שהוא מופיע על בול של [דואר רוסיה, משנת 2015]]
[ממוזער|המרכז הלאומי לניהול משברים, הממוקם בנפת [פילי-דאווידקובו במוסקבה.]]
*מחלקת שירותי כיבוי האש.
*מחלקת ההגנה האזרחית.
*המחלקה לשיתוף פעולה בינלאומי.
*הפיקוח הראשי על סירות קטנות (Государственной инспекции по маломерным судам) - אחראית להנפקת רישיונות בעלות לסירות קטנות ברוסיה. הוקמה בשנות ה-80 והפכה לחלק מהמשרד בשנת 2003.
*מינהל מדעי טכני.
*המינהל לטיפול בתוצאות אסונות ותקריות רדיואקטיביות.
*להק התעופה (ובו מעל 50 מטוסים ומסוקים מדגמים שונים).
*המחלקה לביטחון מידע ואבטחת מבצעי חילוץ.
*האקדמיה להגנה אזרחית, הוקמה ב-1992 ושוכנת בנובוגורסק, חימקי, מחוז מוסקבה.
*אקדמיית שירותי כיבוי האש, הוקמה ב-1933.
*צוות חילוץ אוויר מרכזי הוא יחידה מצוידת היטב במסוקים ומטוסי תובלה כאנטונוב ואיליושין. היחידה נטלה חלק במבצעים הומניטריים של האו"ם.
*יחידת "לידר" לסילוק פצצות.
*יחידת "צנטרוספאס" («Центроспас») - זהו מרכז החילוץ הארצי המבצע את כל מבצעי החילוץ הרוסיים.
*המרכז הלאומי לניהול משברים (Национальный центр управления в кризисных ситуациях), הוקם ב־1994 אורגן מחדש באוקטובר 2008, כדי לפתח את המערכת הפדרלית למניעת וטיפול במצבי חירום במדינה. פורק בספטמבר 2020 לאחר שתפקיד זה החל לבצע המרכז הלאומי לניהול הגנת הפדרציה הרוסית.
*שירות החילוץ האווירי למבצעים תת-ימיים מיוחדים (Аварийно-спасательная служба по проведению подводных работ специального назначения).
*המרכז לסיוע פסיכולוגי חמור (Центр экстренной психологической помощи МЧС России).
בנוסף לכך קיימים משרדים אזוריים של המשרד. המשרד למצבי חירום פועל בשיתוף פעולה עם יחידות משרד הפנים הרוסי ומשרד ההגנה הרוסי. המשרד למצבי חירום ביצע מבצעי חילוץ כמעט בכל נקודה על פני כדור הארץ ושלח סיוע הומניטרי או יחידות חילוץ לאסונות רבים כמו רעידת האדמה שהכתה בצפון מערב סין ב-2008, רעידת האדמה האדירה שפגעה בהאיטי בסוף 2009 תחילת 2010 ועוד רבים אחרים.

## השר למצבי חירום

## ציוד
### תעופה

### רכבים

### אוניות

## דרגות







## בתרבות הפופולרית
כארגון החירום ומרכז החילוץ הלאומי של רוסיה, הארגון זכה לסיקור והנצחה במספר רב של סדרות טלוויזיה וסרטי קולנוע:
* חמש דקות של שקט, אודות יחידת חילוץ מספר 21–42 של המשרד למצבי חירום ברפובליקת קרליה.
* מצב חירום, מלודרמה אודות עבודתם של מחלצים רוסים.
* בקו האש, סדרת טלוויזיה אודות כבאים רוסיים. (פרק הבכורה בערוץ היוטיוב של רשת NTV)
* בין שתי מדורות, סדרת טלוויזיה אודות עובדי המשרד בתחום כיבוי האש.
* אש, סרט קולנוע אודות אנשי חילוץ וכבאים בעת היאבקותם בשריפות יער.

## גלריה

קובץ:Integrated_Safety_and_Security_Exhibition_2012_(452-9).jpg|רכב המשרד מדגם גא"ז ולדאי
קובץ:УАЗ 452 Котласская городская служба спасения 4.JPG|רכב חירום מדגם UAZ-2206
קובץ:Газель МЧС.jpg|מיניבוס דגם GAZelle
קובץ:Автомобиль МЧС г. Коряжма.JPG|ג'יפ מדגם VAZ-2121 Niva
קובץ:MChS Beriev Be-200 waterbomber.jpg|מטוס כיבוי מדגם ברייב Be-200
קובץ:Оперативный автомобиль МЧС, Санкт-Петербург (00).JPG|רכב מבצעי של המשרד למצבי חירום
קובץ:Беспарашютное десантирование 1.jpg|חילוץ בלב ים
קובץ:GAZel 2705 Kombi Chemistry Laboratory.JPG|מעבדה כימית ניידת


## ראו גם
*FEMA, הסוכנות הפדרלית למצבי חירום של ארצות הברית
*פיקוד העורף, המקבילה הישראלית
*השירות הממלכתי למצבי חירום של אוקראינה
*הסוכנות הלאומית לניהול חירום (מונגוליה)

## קישורים חיצוניים

* 
* 
* האתר הרשמי של האקדמיה להגנה אזרחית
* האתר הרשמי של מכון אוראל הממלכתי לכיבוי אש

## הערות שוליים

מצבי חירום
קטגוריה:חירום
קטגוריה:כיבוי אש
קטגוריה:ארגוני הגנה אזרחית
קטגוריה:ארגוני חירום ברוסיה